Molotovcocktail

miniatyr|Finske soldater under vinterkrigen 1939–1940 med molotovcocktail (til høyre) og kasapanos for å sprenge sovjetrussiske panserkjøretøyer.
miniatyr|Molotovcocktailer klar til bruk under den ukrainske revolusjonen i februar 2014 sist i euromajdan, en serie opprør og protester mot myndighetene i hovedstaden Kyiv.
Molotovcocktail (finsk: polttopullo eller Molotovin cocktail, oppkalt etter Sovjetunionens utenriksminister Vjatsjeslav Molotov) «Molotovcocktail», Bokmålsordboka er en flaske med bensin eller annet brennbart stoff og en fille i flaskehalsen som lunte. Lunta tennes og flaska kastes som en håndgranat som knuser når den treffer målet og antenner væska som en brannbombe. Molotovcocktailer ble først tatt i bruk som improviserte våpen under den spanske borgerkrigen 1936–1939, men fikk sitt ironiske navn av finske soldater under vinterkrigen mot Sovjetunionen 1939–1940.«Molotov cocktail (n.)», Online Etymology Dictionary

Molotovcocktailer er enkle, raske og billige å framstille og blir brukt under opptøyer, geriljakriger, gatekamper og ved brannstiftelser. Fordi ilden er kortvarig og temperaturen forholdsvis lav, er hjemmelagede molotovcocktailer lite effektive sammenlignet med andre brannvåpen som brannbomber, flammekastere og napalm.

 Historie 
Våpenet ble første gang brukt i den spanske borgerkrigen fra 1936 til 1939, men da ikke under navnet molotovcocktail.

Kallenavnet dukket først opp da finske soldater tok i bruk samme enkle brannvåpen mot panserkjøretøyer fra Den røde armé under vinterkrigen vinteren 1939–1940. Våpenet ble oppkalt etter Vjatsjeslav Molotov, som var sovjetisk regjeringssjef og utenriksminister. Han skal ha forklart til verdenspressen at de sovjetiske bombeflyene hadde sluppet «matforsyninger» over finske byer, noe som ikke var sant, og da de sovjetiske stridsvognene kom, bød de finske soldatene dem på «molotovcocktailer» til maten.

Improviserte molotovcocktailer var vanlig under andre verdenskrig. Blant annet spilte de en stor rolle under Warszawagettoens opprør mot den tyske okkupasjonen i 1943.

Brannbomben ble benyttet av sivile ukrainere under Russlands invasjon av Ukraina i 2022.

 Se også 
 Kasapanos

 Referanser 

 Eksterne lenker 


Kategori:Brannvåpen
Kategori:Ild
Kategori:Eponymer
Kategori:Flasker